open-index/open-wikipedia-markdown huggingface dataset:
Ίοψ

Στην ελληνική μυθολογία ο **Ίοψ** ή **Ίοπας** ήταν ένας από τους τοπικούς ήρωες της Λακωνίας. Τον θεωρούσαν σύγχρονο του Λέλεγα ή του Αμφιαράου. Ο Παυσανίας μας πληροφορεί (Γ΄ 12, 5) ότι προς τιμή του Ίοπα υπήρχε μέχρι την εποχή του ένα ξεχωριστό ηρώο στην «Αφεταΐδα οδό» της Σπάρτης (βλ.λ. Αφεταίος).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Κατηγορία:Αρχαίοι Λάκωνες
Ποντικονήσι Κέρκυρας

Το **Ποντικονήσι** είναι μια βραχώδης, δενδροφυτεμένη νησίδα, η οποία βρίσκεται πολύ κοντά στο νησί της Κέρκυρας. Εκτείνεται στο κέντρο της ανατολικής ακτής, στην είσοδο της λιμνοθάλασσας του Χαλικιόπουλου, απέναντι (νότια) από το Κανόνι και το αεροδρόμιο "Ιωάννης Καποδίστριας". Έχει έκταση 7,5 στρέμματα και περίμετρο 362 μέτρα. Η συγκοινωνία γίνεται με πλοιάρια από την προβλήτα του Κανονιού και του Περάματος.

Στην κορυφή της νησίδας βρίσκεται ναός αφιερωμένος στη Μεταμόρφωση του Σωτήρος, ο οποίος γιορτάζει στις 6 Αυγούστου και χρονολογείται από την ύστερη βυζαντινή περίοδο (11ος αιώνας).

Θεωρείται ότι το Ποντικονήσι έχει αποτελέσει πηγή έμπνευσης για τον Ελβετό ζωγράφο Άρνολντ Μπέκλιν, σε σειρά έργων που φέρουν τον τίτλο 'Νήσος των Νεκρών', 'Isle of the Dead'.

Ως ξεχωριστός οικισμός αναφέρεται επίσημα για πρώτη φορά το 1940 να απογράφεται στον τότε  δήμο Κερκυραίων και σύμφωνα με την απογραφή 2021 δεν έχει κατοίκους.

## Εξωτερικοί σύνδεσμοι

* Το Ποντικονήσι στο YouTube.com

## Παραπομπές


Κατηγορία:Επτάνησα
Κατηγορία:Περιφερειακή ενότητα Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Ίππη

Στην ελληνική μυθολογία με το όνομα **`Ιππη** (από τη λέξη *ίππος* = άλογο) είναι γνωστά τα ακόλουθα δύο διαφορετικά πρόσωπα:

# Κόρη του Κενταύρου Χείρωνα και της Χαρικλούς. Η Ίππη έπεσε θύμα βιασμού από τον Αίολο, με αποτέλεσμα να μείνει έγκυος. Τότε πήγε στο Πήλιο κρυφά από τον πατέρα της και ικέτευσε τους θεούς να της δώσουν τη δυνατότητα να γεννήσει κρυφά το τέκνο της. Αυτό και έγινε, και η Ίππη γέννησε τη Μελανίππη ή Άρνη (μυθολογία). Στη συνέχεια, οι θεοί (αναφέρεται συγκεκριμένα η Άρτεμη) τη λυπήθηκαν και τη μεταμόρφωσαν σε αστερισμό που έχει το σχήμα φοράδας. Αυτός ο αστερισμός θεωρείται συνήθως ότι είναι ο σημερινός Πήγασος.
# Μια άλλη ονομασία της Ιόπης, της υποτιθέμενης συζύγου του Θησέα.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιππη
Ιπποθόη

Στην ελληνική μυθολογία με το όνομα **Ιπποθόη** είναι γνωστά τα ακόλουθα 4 ή 5 πρόσωπα:

# Κόρη του Μήστορα και της Λυσιδίκης. Επομένως, η Ιπποθόη ήταν εγγονή του ήρωα Περσέως (από τον πατέρα της) και του Πέλοπα (από τη μητέρα της). Σύμφωνα με ένα μύθο, η Ιπποθόη απάχθηκε από τον θεό Ποσειδώνα και γονιμοποιήθηκε από αυτόν στις Εχινάδες νήσους, όπου και γέννησε τον Τάφιο, τον βασιλιά των Ταφίων ή Τηλεβοών.
# Κόρη του Πελία και της Αναξιβίας (ή της Φυλομάχης), αδελφή του Ακάστου, της Άλκηστης, της Πεισιδίκης και της Πελοπίας.
# Μία από τις Νηρηίδες.
# Μία από τις Αμαζόνες, η οποία συμπολέμησε με την Πενθεσίλεια στον Τρωικό Πόλεμο και σκοτώθηκε από τον Αχιλλέα.
# Κατά μία εκδοχή, μία από τις Δαναΐδες, η οποία παντρεύτηκε τον γιο του Αιγύπτου Όβριμο.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιπποθόη
Κατηγορία:Νηρηίδες
Κατηγορία:Δαναΐδες
Ιπποθόωντας

Στην ελληνική μυθολογία ο **Ιπποθόωντας** (***Ιπποθόων***) ήταν ήρωας της Αττικής, που έδωσε το όνομά του στην Ιπποθοωντίδα φυλή, μία από τις δέκα φυλές της αρχαίας Αττικής. Ο Ιπποθόων ήταν νόθος γιος του θεού Ποσειδώνα και της Αλόπης, όπως γράφει ο Αρποκρατίων, ο οποίος με τη σειρά του βασίζεται στο δράμα του Ευριπίδη «Αλόπη». Επομένως, ο Ιπποθόων ήταν εγγονός του βασιλιά της Ελευσίνας Κερκύονα. Η Αλόπη άφησε έκθετο τον Ιπποθόωντα μόλις τον γέννησε, και τον βρήκε μία φοράδα, η οποία και τον θήλασε (από εκεί προήλθε το όνομα του ήρωα). Στη συνέχεια τον βρήκαν βοσκοί και με τον καιρό αποκαλύφθηκε η αλήθεια. Τότε ο Κερκύονας φυλάκισε την Αλόπη και άφησε ξανά έκθετο το μικρό. Τον Ιπποθόωντα τον βρήκαν και πάλι βοσκοί.

Κάποτε, ο Θησέας σκότωσε τον Κερκύονα, οπότε ο Ιπποθόων, μεγάλος πια και γνωρίζοντας την καταγωγή του, του ζήτησε το βασίλειο του παππού του. Ο Θησέας, ο οποίος γνώριζε πως ο Ιπποθόων ήταν γιος του Ποσειδώνα, δέχθηκε, καθώς και ο ίδιος κατά μία εκδοχή καταγόταν από τον θεό της θάλασσας (βλ.λ. Θησέας).

Ο Παυσανίας αναφέρει (Α΄ 38, 4) ότι υπήρχε προς τιμή του Ιπποθόωντα ιδιαίτερο ηρώο στο Θριάσιο Πεδίο, το **Ιπποθώντιον**: *«`Εστι δε Ιπποθόωντος ηρώον, αφ' ού την φυλήν ονομάζουσι, και πλησίον Ζάρηκος.»


== Πηγές ==
* Emmy Patsi-Garin: *Επίτομο λεξικό Ελληνικής Μυθολογίας'', εκδ. οίκος «Χάρη Πάτση», Αθήνα 1969

Ιπποθοων
Κατηγορία:Παιδιά του Ποσειδώνα
Ιπποδάμας

Στην ελληνική μυθολογία και αρχαιότητα, με το όνομα **Ιπποδάμας** ή **Ιπποδάμαντας** είναι γνωστά τέσσερα διαφορετικά πρόσωπα, τα παρακάτω:

# Γιος του ποτάμιου θεού Αχελώου και της Περιμήδης. Αναφέρεται ωστόσο και ως αδελφός του Ορέστη. Θυγατέρα του Ιπποδάμαντα ήταν η Ευρύτη, η οποία έγινε σύζυγος του Πορθάονα, όπως αναφέρει η *[[Βιβλιοθήκη Απολλοδώρου]]* (Α΄ 7, 10).
# Ο ένας από τους γιους του βασιλιά της Τροίας Πριάμου, που φονεύθηκε από τον Αχιλλέα σε μία συμπλοκή, («Ιλιάδα», Κ 401), αναφερόμενος επίσης στη *[[Βιβλιοθήκη Απολλοδώρου]]* (Γ΄ 12, 5).
# Άρχων επώνυμος της Αθήνας κατά το 2ο έτος της 101ης Ολυμπιάδας.
# Αθηναίος νεανίας, γνωστός από τη φράση *«Ιπποδάμας καλός»*, που αναγράφεται σε αγγείο του 5ου αιώνα π.Χ..

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιπποδαμα
Κατηγορία:Τρώες
Ιππότης (μυθολογία)

Στην ελληνική μυθολογία με το όνομα **Ιππότης** είναι γνωστά δύο διαφορετικά πρόσωπα, τα παρακάτω:

# Ένας από τους Ηρακλείδες, γιος του Φύλαντα και της Λειπεφίλης. Ο Ιππότης σε αυτή την εκδοχή ήταν δισέγγονος του Ηρακλή. Σύμφωνα όμως με άλλη γενεαλογική εκδοχή, ο Αντίοχος, γιος του Ηρακλή, νυμφεύθηκε τη Μήδα, κόρη του Φύλαντα, και γέννησαν τον Ιππότη. Ο Ιππότης πήρε μέρος στην εκστρατεία των Ηρακλειδών εναντίον της Πελοποννήσου με αρχηγό τον Τήμενο. Κατά την προετοιμασία για την επιχείρηση αυτή, όταν βρίσκονταν ακόμα στη Ναύπακτο, ο Ιππότης σκότωσε τον μάντη Κάρνο, νομίζοντάς τον κατάσκοπο των Πελοποννησίων. Εξαιτίας του φόνου αυτού, ο στρατός των Δωριέων αποδεκατίστηκε από την πείνα, ενώ ο στόλος τους χάθηκε. Η συμφορά αυτή προκλήθηκε από τον θεό Απόλλωνα, προστάτη των μάντεων. Ο Ιππότης τιμωρήθηκε με δεκαετή εξορία. Γιος αυτού του Ιππότη ήταν ο Αλήτης.
# Γιος του βασιλιά της Κορίνθου Κρέοντα. Μαζί με τον πατέρα του φιλοξένησε τον Ιάσονα και τη Μήδεια, όταν αυτοί κατέφυγαν στην Κόρινθο εξορισμένοι από τον Άκαστο. Αφού η Μήδεια σκότωσε τον πατέρα και την αδελφή του Ιππότη, τη Γλαύκη, από ζήλια προς την τελευταία, ο Ιππότης την παρέπεμψε σε αθηναϊκό δικαστήριο, το οποίο όμως την αθώωσε.

* Επίσης, στην *[[Οδύσσεια]]* το όνομα του πατέρα του Αιόλου είναι Ιππότης.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιπποτης
Κατηγορία:Ηρακλείδες
Ιππομέδοντας

Στην Αρχαία ελληνική μυθολογία ο **Ιππομέδων** ήταν ένας από τους αρχηγούς στην εκστρατεία Επτά επί Θήβες, ζούσε στην Πελοποννησιακή Λέρνη.
 Ο Παυσανίας έδειξε τα θεμέλια της οικείας του που υπήρχαν στην εποχή του. Σύμφωνα με άλλη παράδοση πάντως, κατοικούσε στις Μυκήνες. Ο Ευριπίδης στην τραγωδία του Ικέτιδες τον περιγράφει σαν πρόσωπο που αντιπαθούσε την άνεση και τις πολυτέλειες, αγαπούσε την σκληραγωγία ώστε να είναι κάθε στιγμή έτοιμος για μάχη.
Ο πατέρας του ήταν ο Ταλαός, πατέρας του Άδραστου, ή ο Αριστόμαχος του Ταλαού, ή ο Μνησίμαχος. Στην περίπτωση που ήταν ο Μνησίμαχος, η μητέρα του ήταν η Μετιδίκη κόρη του Ταλαού, ο Άδραστος συνεπώς ήταν θείος του. Με την κόρη του Έλατου Ευανίππη απέκτησε τον Πολύδωρο, έναν από τους Επιγόνους. Η σύζυγος του επίσημα ήταν η Νεάλκη και ο γιος του ο Δημοφών.

Ο Αισχύλος στην τραγωδία του Επτά επί Θήβας παρουσιάζει τον Ιππομέδων με την παράσταση του φλεγόμενο Τυφώνα στην ασπίδα του, επιτέθηκε στην Ογκαίη Πύλη όπου αντιμετώπισε τον γιο του Οινοπέως Υπέρβειο. Ο Ευριπίδης στην τραγωδία του Φοίνισσαι τον παρουσιάζει με την εικόνα του Άργου του Πανόπτη στην ασπίδα του να επιτίθεται στην Ογκαίς πύλη. Η Βιβλιοθήκη Απολλόδωρου αναφέρει ότι σκοτώθηκε σε μάχη με τον Ίσμερο, γιο του Άστακου. Ο Ρωμαίος ποιητής Στάτιος προλογίζει τον Ιππομέδοντα στο έργο του Θηβαίς. Στο Βιβλίο 9 του έργου πολεμά πάνω από το σώμα του Τυδέως για να το πάρει πίσω αλλά αποτυγχάνει, στην πορεία του για τον ποταμό Ισμηνό σκοτώνει τον έναν αντίπαλο πίσω από τον άλλον για να εκδικηθεί τον θάνατό του. Το ένα από τα θύματα του ήταν ο νεαρός Κραναεύς γιος του θεού Πανός και της Νύμφης Ισμηνίδας. Η Ισμηνίδα βρήκε τη σορό του γιου της και παρακάλεσε τον πατέρα της, τον ποταμό Ισμηνό, να εκδικηθεί. Ο ποταμός Ισμηνός σήκωσε τα νερά του και παραλίγο να πνίξει τον Ιππομέδοντα μέχρι τη στιγμή που η Ήρα παρακάλεσε τον Δία να επέμβει για να σωθεί. Ο ποταμός τον ξέβγαλε, οπότε δέχτηκε μια σκληρή επίθεση με βέλη από τους εχθρούς του και βρήκε τον θάνατο, ο Υψεύς πήρε το κράνος του σαν τρόπαιο και προανήγγειλε τον θάνατο του στους συμπολεμιστές του πριν τον σκοτώσει ο Καπανέας. Ο Παυσανίας γράφει (Ι΄ 10,3) ότι οι Αργείοι αφιέρωσαν άγαλμα του Ιππομέδοντα στους Δελφούς.

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Γεώργιος Σιέττος: *Ήρωες και Αγίοι στην Αρχαιοελληνική και Χριστιανική Λατρεία*, εκδ. Πύρινος Κόσμος, σελ 175

Ιππομεδοντας
Ισαία

Στην ελληνική μυθολογία με το όνομα **Ισαία** είναι γνωστή μια κόρη του Αγήνορα και της Δαμνούς, εγγονή του θεού Ποσειδώνα. Αδέλφια της Ισαίας ήταν η Μελία και ο Φοίνικας. Ως ετεροθαλή της αδέλφια (με μητέρα την Τηλέφασσα) αναφέρονται οι Ευρώπη, Κάδμος, Κίλικας και Θάσος. Η Ισαία παντρεύτηκε τον Αίγυπτο και μαζί, σύμφωνα με μία παράδοση, απέκτησαν και τα 50 τέκνα του Αιγύπτου.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ισαια
Κεφαλοβρύσι Ηρακλείου

Το **Κεφαλοβρύσι** (επίσημο: **Κεφαλοβρύσιον**) είναι  χωριό και έδρα ομώνυμης κοινότητας του Δήμου Βιάννου και της τέως Επαρχίας Βιάννου στην Περιφερειακή Ενότητα Ηρακλείου. 

Η θέση του είναι στους νότιους πρόποδες του όρους Δίκτη. Οι κάτοικοι ασχολούνται  με την ελαιοκομία και τελευταία και με καλλιέργειες πρώιμων κηπευτικών στην παράλια περιοχή. thumb|Ο ναός της Αγίας Μαρίνας, στο Κεφαλοβρύσι|αριστερά
Στον οικισμό βρίσκονται οι εκκλησίες του Αγίου Ιωάννη του Χρυσοστόμου, της Αγίας Μαρίνας και του Αγίου Γεωργίου.

## Ιστορικά στοιχεία
Η ονομασία του χωριού οφείλεται σε μεγάλη  πηγή (νερομάνα). Η πηγή λέγεται και *κεφαλάρι* . Ενώ στις ενετικές απογραφές δεν αναφέρεται, αναγράφεται στην τουρκική απογραφή του 1671. Το 1577 στον κατάλογο Φραγκίσκος Μπαρόκιος ο οικισμός αναγράφεται ως *Agios Vasilis Crevatas* και στην απογραφή του Καστροφύλακα το 1583 με 689 κατοίκους και με το όνομα *S. Baseglio Crevata*

Το Σεπτέμβριο του 1943 το χωριό πυρπολήθηκε από τους Γερμανούς και εκτελέστηκαν με τουφεκισμό 36 από τους άνδρες κατοίκους. Την ίδια περίοδο πυρπολήθηκε και ο Κρεβατάς, που θρήνησε 22 θανάτους (εκτελέσεις από τους Γερμανούς).

## Δείτε επίσης
μικρογραφία|385x385px|Η κοινότητα σε σχέση με τον δήμο***[[Κοινότητα Κεφαλοβρυσίου]]***

Εκτός από την έδρα της, η Κοινότητα Κεφαλοβρυσίου περιλαμβάνει και τον οικισμό Κρεββατάς. Η απογραφή του 2011 αναφέρει:

* **Κεφαλοβρύσι**, το (128)
* Κρεββατάς, ο (23)

Συνολικά η κοινότητα έχει 151 κατοίκους.

## Παραπομπές


## Βιβλιογραφία
* 

## Βλέπε επίσης

Ολοκαύτωμα της Βιάννου

Κεφαλοβρύσι
Κεφαλοβρύσι
Γκύντερ Λίτφιν

Ο **Γκύντερ Λίτφιν** (γερμ.: *Günter Litfin*, 19 Ιανουαρίου 1937 - 24 Αυγούστου 1961) ήταν το πρώτο θύμα του Τείχους του Βερολίνου. 

Ο Λίτφιν, ράφτης από τη συνοικία του Βερολίνου Βάϊσενζεε ήταν μέλος της παράνομης οργάνωσης του συντηρητικού κόμματος του Δυτικού Βερολίνου CDU. Εργαζόταν στη Δύση, στην περιοχή του Ζωολογικού Κήπου, και είχε βρει κατοικία στο δυτικό τμήμα της πόλης. Ήδη από την 12η Αυγούστου είχε μεταβεί με τον αδερφό του στο Σαρλόττενμπουργκ για να επιπλώσει το νέο του διαμέρισμα. Όμως η οικοδόμηση του τείχους το επόμενο πρωί έθεσε τέρμα στα σχέδιά του να μετακομίσει στο δυτικό τομέα. Γι’ αυτό το λόγο αποτόλμησε απόπειρα απόδρασης περίπου στις τέσσερις η ώρα την 24η Αυγούστου, που είχε ως αποτέλεσμα το θανάσιμο τραυματισμό του. 

Ο Λίτφιν σχεδίαζε, ξεκινώντας από την περιοχή Χούμπολτχαφεν στο κέντρο του Βερολίνου, να διασχίσει κολυμπώντας το κανάλι του ποταμού Σπρέε και να διαφύγει στο Δυτικό Βερολίνο. Όμως εντοπίστηκε από την αστυνομία και καθώς σήκωσε τα χέρια του από το νερό πυροβολήθηκε από τους φρουρούς και τραυματίστηκε θανάσιμα. 

Στη μνήμη του Γκύντερ Λίτφιν και των άλλων θυμάτων του τείχους στήθηκε το 1992 μία αναμνηστική πλάκα στη οδό Ινβαλίντεν του Βερολίνου. Επίσης, μία οδός στη συνοικία Βάϊσενζεε πήρε το όνομά του. 

## Βιβλιογραφία
*Jürgen Litfin 2006, *Tod durch fremde Hand. Das erste Maueropfer in Berlin und die Geschichte einer Familie*. Verlag der Nation, Husum 

## Εξωτερικοί σύνδεσμοι

*Ιστότοπος αφιερωμένος στη μνήμη του Γκύντερ Λίτφιν  

Κατηγορία:Γερμανοί
Κατηγορία:Ράφτες
Κατηγορία:Θάνατοι στο Τείχος του Βερολίνου
Ιππώ

Στην ελληνική μυθολογία με το όνομα **Ιππώ** (από τη λέξη *ίππος* = άλογο) είναι γνωστή η θυγατέρα του Σκεδάσου από τα Λεύκτρα. Αδελφή της ήταν η Μολπία, όπως γράφει ο Παυσανίας. Οι Λακεδαιμόνιοι Φρουραρχίδας και Παρθένιος βίασαν τις δύο αδελφές. Από τη ντροπή τους η Ιππώ και η Μολπία αυτοκτόνησαν (απαγχονίσθηκαν). Ο Σκέδασος ζήτησε από τους Σπαρτιάτες να τιμωρήσουν τους δύο βιαστές. Μη μπορώντας όμως να το κατορθώσει, αυτοκτόνησε και αυτός, αφήνοντας κατάρες στους Σπαρτιάτες.

Οι κατάρες του Σκεδάσου «έπιασαν τόπο» στην Ιστορία: όταν το 371 π.Χ. έγινε η Μάχη των Λεύκτρων, ο Επαμεινώνδας τόνιζε στους επιτελείς ότι πρώτα έπαιρναν εκδίκηση για τη σπαρτιάτικη εκείνη ατιμία και δευτερευόντως πολεμούσαν για τη σωτηρία των Θηβών. Η ήττα του Κλεομβρότου ικανοποίησε πλήρως την εκδίκηση αυτή.

## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Παραπομπές


Ιππω
Μέγα τείχος του Σλόουν

Το **Μέγα τείχος του Σλόαν** είναι ένα γιγαντιαίο σύμπλεγμα που αποτελείται από γαλαξίες και είναι η μεγαλύτερη γνωστή δομή στο Σύμπαν. Η ανακάλυψη του ανακοινώθηκε στις 20 Οκτωβρίου 2003 από τους J. Richard Gott III και Mario Jurić του πανεπιστημίου Πρίνστον και των συναδέλφων τους, βάσει των δεδομένων του Sloan Digital Sky Survey. 

Το Μέγα τείχος έχει μήκος 1,37 δισεκατομμύρια έτη φωτός και απέχει περίπου ένα δισεκατομμύριο έτη φωτός από τη Γη.

Το Μέγα τείχος του Σλόαν είναι σχεδόν τρεις φορές μεγαλύτερο σε μήκος από το Μέγα τείχος γαλαξιών, το οποίο ανακαλύφθηκε από τη Margaret Geller και τον John Huchra του Πανεπιστημίου του Χάρβαρντ το 1989.

## Παραπομπές


## Εξωτερικοί σύνδεσμοι
* The Sloan Great Wall: Largest Known Structure? on Astronomy Picture of the Day

Κατηγορία:Γαλαξίες
Κατηγορία:Δομές μεγάλης κλίμακας του κόσμου
Ο Άγιος Ματθαίος και ο Άγγελος (Καραβάτζιο)

**Ο Άγιος Ματθαίος και ο Άγγελος** (ιταλικά: *San Matteo e l’ Angelo*), είναι ελαιογραφία του 1602 που φιλοτέχνησε ο Ιταλός καλλιτέχνης Μικελάντζελο Μερίζι ντα Καραβάτζιο. Απεικονίζεται ο Ευαγγελιστής Ματθαίος, ακριβώς τη στιγμή που ξεκινά να γράφει το Ευαγγέλιό του με την καθοδήγηση ενός αγγέλου.

## Στοιχεία για το παρόν έργο
Το έργο αποτελεί παραγγελία του Γάλλου Καρδινάλιου Ματτέο Κονταρέλλι, και βρίσκεται αναρτημένο στο βωμό του παρεκκλησίου Κονταρέλλι, στην εκκλησία Σαν Λουίτζι ντει Φραντσέζι στη Ρώμη (Ιταλία). Πρόκειται για έναν από τους τρεις πίνακες του καλλιτέχνη που έχουν τοποθετηθεί στο παρεκκλήσι. Κρέμεται ανάμεσα στους δύο μεγαλύτερους και προγενέστερους που αναπαριστούν *Το Μαρτύριο του Αγίου Ματθαίου* και την *Κλήση του Αγίου Ματθαίου*. Η εκπλήρωση της παραγγελίας δυσκόλεψε ιδιαίτερα το μεγάλο καλλιτέχνη, καθώς τουλάχιστον δύο από τους τρεις πίνακες έπρεπε να αντικατασταθούν προκειμένου να ικανοποιηθεί απολύτως ο χρηματοδότης. 

Στην εκδοχή του έργου που κρέμεται στο παρεκκλήσι, ο άγγελος βρίσκεται στους αιθέρες, καλυμμένος με ένα αέρινο πτυχωτό ύφασμα. Ο Ματθαίος σκύβει στην εργασία του, καθώς ο άγγελος του υπαγορεύει τη συνέχεια. Ο περιβάλλοντας χώρος είναι καλυμμένος με σκοτάδι, με το φως να λούζει μονάχα τις δύο ευμεγέθεις φιγούρες. Ο Ματθαίος παρουσιάζεται πρόθυμος και εργατικός να έχει σπεύσει στην εργασία του. Η έκφραση του προσώπου του είναι νηφάλια και συγκεντρωμένη.

## Η παλαιότερη εκδοχή

Είναι ενδιαφέρον γίνει σύγκριση ανάμεσα στην παρούσα εκδοχή του πίνακα και στην παλαιότερη, ώστε να γίνει αντιληπτό το πόσο προκλητικός και αμφιλεγόμενος υπήρξε ο Καραβάτζιο για την εποχή του. 

Στην αρχική εκδοχή ο Ματθαίος απεικονίζεται ως πολύ απλοϊκός άνθρωπος, σχετικά αναξιοπρεπής, πιθανόν με περιορισμένες πνευματικές ικανότητες. Έχει γυμνά γόνατα και αγκώνες και φορά ένα απλό ένδυμα. Με τα μάτια ορθάνοιχτα και με χέρια βαριά, κοιτά το χοντρό τόμο που έχει απλώσει στα γόνατά του. Ο άγγελος καθοδηγεί τα μεγάλα και απαίδευτα χέρια του ψιθυρίζοντάς του τα θεόπνευστα λόγια στο αυτί. Κάνοντάς το, ο άγγελος σκύβει προς τον Άγιο τη χαριτωμένη κορμοστασιά του, η οποία διαγράφεται κάτω από τα ελαφριά ρούχα του. Το ανδρόγυνο πρόσωπό του και οι πλούσιες μπούκλες του έρχονται σε αντιδιαστολή με το τραχύ φαλακρό κρανίο του Ματθαίου. Σε αντιδιαστολή με το κατάμαυρο φόντο, φέγγει το λευκό των φτερών του. 

Ο πίνακας αυτός, αφού απορρίφθηκε για την προκλητικότητά του, αγοράστηκε από τον Μαρκήσιο Βιντσέντσο Τζουστινιάνι και τελικά κατέληξε στην πόλη του Βερολίνου, όπου και καταστράφηκε κατά τη διάρκεια του Δευτέρου Παγκοσμίου Πολέμου. Σήμερα δεν υπάρχει καμία έγχρωμη αναπαραγωγή του έργου.

## Πηγές
* Η αγγλόφωνη και ιταλόφωνη wikipedia.
* [[Web gallery of Art]]

## Δείτε επίσης
* Καραβάτζιο
* Αναγέννηση
* Σαν Λουίτζι ντει Φραντσέζι

Κατηγορία:Έργα ζωγραφικής του Μικελάντζελο Μερίζι ντα Καραβάτζιο
Κατηγορία:Έργα μπαρόκ ζωγραφικής
Τιγκράν Σαρκισιάν

Ο **Τιγκράν Σαρκισιάν** (*Տիգրան Սարգսյան*, 29 Ιανουαρίου 1960-) είναι Αρμένιος οικονομολόγος, που ορίστηκε πρωθυπουργός της ασιατικής χώρας από τις 9 Απριλίου 2008 ως την παραίτησή του, τον Απρίλιο του 2014.

## Βιογραφία
Έκανε σπουδές στις Οικονομικές Επιστήμες και το 1998 διορίστηκε επικεφαλής της Κεντρικής Τράπεζας της χώρας του. Το 2005 επαναδιορίστηκε στη θέση αυτή για άλλη μια επταετία. Το 2008 έπειτα από τη διεξαγωγή των προεδρικών εκλογών, το Συμβούλιο του κυβερνώντος Ρεπουμπλικανικού Κόμματος της Αρμενίας ψήφισε ομόφωνα υπέρ του Σαρκισιάν για το αξίωμα του Πρωθυπουργού. Η υποψηφιότητα του Τιγκράν προτάθηκε από τον ίδιο τον νέο πρόεδρο. Ειδικότερα, επί συνόλου 98 ψηφισάντων, τα 90 μέλη του Συμβουλίου του κυβερνώντος κόμματος ενέκριναν την πρόταση του προέδρου για τον Τιγκράν στην πρωθυπουργία.

Διορίστηκε πρωθυπουργός από το νέο πρόεδρο Σερζ Σαρκισιάν, στις 9 Απριλίου του 2008, την ίδια μέρα που ο Σερζ ανέλαβε καθήκοντα. Με βάση το άρθρο 55 του Συντάγματος, ο Πρωθυπουργός διορίζεται από τον Πρόεδρο εντός δέκα ημερών αφότου γίνει δεκτή η παραίτηση της κυβέρνησης. Η νέα κυβέρνηση θα πρέπει να έχει σχηματιστεί σε χρονική περίοδο εντός 20 ημερών μετά την ανάληψη της πρωθυπουργίας.

### Παραίτηση
Ο Σακισιάν ανακοίνωσε την παραίτησή του στις 3 Απριλίου 2014 χωρίς να αναφέρει το λόγο.http://www.rferl.org/content/armenia-sarkisian-pm-resignation-government/25320400.html Έπειτα από διαδηλώσεις, το Συνταγματικό Δικαστήριο ότι ο νόμος για τη μεταρρύθμιση στο συνταξιοδοτικό έρχεται σε αντίθεση με το Θεμελιώδη Νόμο της Αρμενίας.

 

## Παραπομπές


Σαρκισιαν
Πυργαδίκια Χαλκιδικής

Τα **Πυργαδίκια** είναι παραθαλάσσιος οικισμός του νομού Χαλκιδικής στον Δήμο Αριστοτέλη. Το 2011 αριθμούσε 320 κατοίκους. Είναι κτισμένα αμφιθεατρικά πάνω σε λόφο, με αρχιτεκτονική που φέρνει έντονα στη μνήμη εκείνη των ελληνικών νησιών. Τις τελευταίες δεκαετίες αναπτύχθηκε τουριστικά. Περιβάλλεται από παραλίες, όπως του Σαλονικιού, του Κάμπου και τις Γυαλικιές. Κύριες ασχολίες είναι η γεωργία (παράγονται κυρίως ελαιοκομικά), η αλιεία και οι τουριστικές επιχειρήσεις. Απέχουν από τη Θεσσαλονίκη 108 χιλιόμετρα. Στο λιμάνι των Πυργαδικίων έχει δημιουργηθεί πρόσφατα αλιευτικό καταφύγιο. Στον οικισμό βρίσκεται ο ναός του Αγίου Δημητρίου, στον οποίο το χωριό οφείλει το δεύτερο όνομά του. Πανηγύρι γίνεται και στις 8 Σεπτεμβρίου, οπότε εορτάζεται το Γενέσιο της Θεοτόκου.

## Ιστορικά στοιχεία
Το χωριό δημιουργήθηκε μετά το 1922 από Έλληνες πρόσφυγες που προέρχονταν από την περιοχή του Μαρμαρά, κυρίως από το χωριό Αφθόνη, οι οποίοι μαζί τους έφεραν και την εικόνα της πολιούχου, Παρθένου Μαρίας της Καστρέλλας. Είναι κτισμένο στη θέση αρχαίας πόλης, με το όνομα Πίλωρος. Η ονομασία του χωριού μάλλον προέρχεται από τον «αγρό της περί Γαρδικείας», που αναφέρεται σε έγγραφα της Μονής Δοχειαρείου του Αγίου Όρους το 1057. Στα έγγραφα της βυζαντινής εποχής, ο οικισμός αναφέρεται με το σημερινό του όνομα. Ο εκπολιτιστικός σύλλογος του χωριού ονομάζεται «Η Αφθόνη».

## Δ.δ. Πυργαδικίων
[thumb|left|Άποψη της παραλίας του Κάμπου Πυργαδικίων. ''Αριστερά'' η χερσόνησος του [Χερσόνησος του Άθω|Άθω και *δεξιά* η Σιθωνία *(όρος [[Ίταμος Σιθωνίας|Ίταμος]])*. *Αριστερά* διακρίνεται το ακρωτήριο *"Αρκούδα"*.]]
Στο δημοτικό διαμέρισμα περιλαμβάνεται επίσης και ο μικρός οικισμός του Αγίου Ιωάννη, ο οποίος ανήκει στα Πυργαδίκια όταν ακόμα τα τελευταία αποτελούσαν κοινότητα.  Οι οικισμοί που συναποτελούν το Δημοτικό διαμέρισμα είναι:

* τα *Πυργαδίκια* [ 331 ], έδρα.
* ο *Άγιος Ιωάννης Πρόδρομος* [ 159 ]
* η *Άσσα*  [ 43 ]

## Παραπομπές


## Εξωτερικοί σύνδεσμοι

*Iστοσελίδα για τα Πυργαδίκια

Κατηγορία:Δήμος Αριστοτέλη
Κατηγορία:Χωριά της περιφερειακής ενότητας Χαλκιδικής
Κατηγορία:Δήμος Παναγίας
Τεμπλόνι Κέρκυρας

Το **Τεμπλόνι** είναι πεδινό χωριό της Κέρκυρας με υψόμετρο 110 μέτρα.

## Γεωγραφία
Το Τεμπλόνι ανήκει στην ευρύτερη περιοχή του Τρίκλινου. Η περιοχή Τρίκλινο εκτείνεται από τα όρια των πρώην κοινοτήτων Κοντοκαλίου, Γουβιών, Γιαννάδων, Αλεπούς, Γλυφάδας και Λειβάδι Ρόπα. Περιλαμβάνει τα χωριά Τεμπλόνι, Αφρα, Άγιος Ιωάννης και μέρος τού Λειβαδιού Ρόπα. Ο οικισμός βρίσκεται τοποθετημένος μεταξύ των οικισμών Κοντοκαλίου, Γουβιών, Τζάβρου και Λειβάδι Ρόπα. Ως ξεχωριστός οικισμός αναφέρεται επίσημα το 1928 να προσαρτάται στον τότε δήμο Κερκυραίων. Το 1940 καταργείται και αναφέρεται ξανά το 1981 να ανήκει και πάλι στο δήμο Κερκυραίων. Το 1919 με το ΦΕΚ 43Α - 09/03/2019 αποσπάται από το δήμο Κερκυραίων και προσαρτάται στον νεοϊδρυθέντα δήμο Κεντρικής Κέρκυρας και Διαποντίων Νήσων. Σύμφωνα με το σχέδιο Καλλικράτης ανήκει στη δημοτική ενότητα Κερκυραίων του δήμου Κεντρικής Κέρκυρας και Διαποντίων Νήσων και σύμφωνα με την απογραφή 2011 έχει πληθυσμό 356 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Διακοίνωση των Τεσσάρων Χριστιανικών Κρατών

Η **Διακοίνωση των Τεσσάρων Χριστιανικών Κρατών**, παρά την ονομασία που έφερε ως διακοίνωση, στη πραγματικότητα ήταν ένα είδος τελεσίγραφου που αποφάσισαν να επιδώσουν συλλογικά οι σύμμαχες   χριστιανικές βαλκανικές χώρες Σερβία, Βουλγαρία, Ελλάδα και Μαυροβούνιο προς την Οθωμανική Αυτοκρατορία τον Οκτώβριο του 1912.

## Όροι
Η Διακοίνωση αυτή επιδόθηκε τελικά στη Πύλη, στη Κωνσταντινούπολη, από τους πρεσβευτές των παραπάνω Κρατών στις 5 Οκτωβρίου του 1912 στην οποία και τάσσονταν προθεσμία απάντησης τριών ημερών. Το κείμενο  περιελάμβανε τρία ουσιαστικά σημεία(¹) του σχεδίου που είχε προπαρασκευάσει η Σερβική κυβέρνηση τα οποία είχαν ως ακολούθως:
# Την αυτονόμηση των ευρωπαϊκών επαρχιών της Οθωμανικής Αυτοκρατορίας, κατά τις μεταρρυθμίσεις που προβλέπονταν στο άρθρο 23 της Συνθήκης του Βερολίνου, με γενικούς διοικητές Βέλγους ή Ελβετούς, οικονομική αυτονομία, τοπική χωροφυλακή, εθνοφυλακή κ.λπ.
# Οι εισαγόμενες μεταρρυθμίσεις στις επαρχίες αυτές να τεθούν υπό τον έλεγχο των πρεσβευτών των Μεγάλων Δυνάμεων και των τεσσάρων χριστιανικών Κρατών.
# Δήλωση της Οθωμανικής κυβέρνησης ότι αποδέχεται τα παραπάνω σημεία και αναλαμβάνει να εφαρμόσει τις διατάξεις αυτές μέχρι τον Μάρτιο του 1913 και ακόμη προς πιστοποίηση της συναίνεσής της θ΄ ανακαλέσει αμέσως το διάταγμα της επιστράτευσης (στρατού της) που είχε ήδη εκδώσει.
:(¹) Στα σημεία αυτά του σερβικού σχεδίου είχαν συμφωνήσει εξ αρχής οι κυβερνήσεις  της Βουλγαρίας και του Μαυροβουνίου και παρά τις παραστάσεις των Ελλήνων πρεσβευτών.

Η Οθωμανική κυβέρνηση λαμβάνοντας τη Διακοίνωση αυτή τη χαρακτήρισε: "*θρασεία προσπάθεια επέμβασης στις  εσωτερικές υποθέσεις της Αυτοκρατορίας*" και αμέσως ανακάλεσε τους πρεσβευτές της από την Αθήνα, Σόφια και Βελιγράδι.

## Παρεμβάσεις
Την τελευταία ημέρα της εκπνοής του τελεσιγράφου (8 Οκτωβρίου) η Ρωσία και η Αυστροουγγαρία ως εντολοδόχοι χώρες της Ευρώπης, δια των πρεσβευτών τους, θέτουν υπόψη σ΄ όλα τα Βαλκανικά κράτη ότι σε καμία περίπτωση δεν θα επιτρέψουν την αλλαγή της υφιστάμενης κατάστασης, του "στάτους κβο", όπως φέρονταν μέχρι τότε στα Βαλκάνια, ανεξάρτητα από τα όποια αποτελέσματα αυτού του πολέμου. Στην επίσημη αυτή προειδοποίηση αλλά και την αντίθετη στάση της τότε Ευρώπης, οι Βαλκανικοί  σύμμαχοι ουδεμία σημασία έδωσαν, φερόμενοι αποφασισμένοι να πολεμήσουν και την επόμενη ημέρα ξεκίνησε ο Α΄ Βαλκανικός Πόλεμος.

## Σημειώσεις
Η Συμμαχία των παραπάνω τεσσάρων χριστιανικών Βασιλείων προήλθε από τη Συμφωνία των Χριστιανικών Κρατών χερσονήσου Αίμου που συνομολογήθηκε στις 18 Αυγούστου του 1912.

## Δείτε επίσης
## Πηγές
**Ν. Βλάχου "Ιστορία των κρατών της χερσονήσου του Αίμου"
**Χ. Νικολάου "Διεθνείς συνθήκες"

Κατηγορία:Α΄ Βαλκανικός Πόλεμος
Κατηγορία:Νεότερη ιστορία της Ελλάδας
Κατηγορία:Ιστορία της Οθωμανικής Αυτοκρατορίας
Κατηγορία:Ιστορία της Βουλγαρίας
Κατηγορία:Ιστορία του Μαυροβουνίου
Κατηγορία:Βασίλειο της Σερβίας
Κατηγορία:1912 στις διεθνείς σχέσεις
Κυρά Χρυσικού Κέρκυρας

Η **Κυρά Χρυσικού** είναι πεδινό χωριό της Κέρκυρας με υψόμετρο 125 μέτρα, το οποίο βρίσκεται στην περιοχής Ποταμού και τη στροφή Ποταμού-Ευροπούλων. Το όνομά της οφείλεται στην αρχόντισσα κυρά Χρυσικού το αρχοντικό της οποίας βρίσκεται μέχρι σήμερα εκεί. Σήμερα στην περιοχή υπάρχουν επαύλεις και κατοικίες ευπόρων κυρίως Κερκυραίων. Η περιοχή έχει αναβαθμιστεί και δεν θυμίζει τίποτα από την παλιά αγροτική περιοχή της κοινότητας Ποταμού. Ως οικισμός αναφέρεται το 1866 στο ΦΕΚ 9Α - 28/01/1866 να προσαρτάται στον τότε δήμο Ποταμογειτόνων. Το 2019 με το ΦΕΚ 43Α - 09/03/2019 αποσπάται από το δήμο Κερκυραίων και προσαρτάται στον νεοϊδρυθέντα δήμο Κεντρικής Κέρκυρας και Διαποντίων Νήσων. Σύμφωνα με το σχέδιο Καλλικράτης ανήκει στη δημοτική ενότητα Κερκυραίων του δήμου Κεντρικής Κέρκυρας και Διαποντίων Νήσων και σύμφωνα με την απογραφή 2011 έχει πληθυσμό 563 κατοίκους.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Συμβολομεταφραστής

Ένα αρχείο πηγαίου κώδικα υψηλού επιπέδου γραμμένο σε κάποια γλώσσα προγραμματισμού μεταγλωττίζεται σε ένα αντίστοιχο αρχείο συμβολικού κώδικα (assembly) από τον κατάλληλο μεταγλωττιστή. Το προκύπτον αρχείο στη συνέχεια μετασχηματίζεται σε αντικειμενικό αρχείο γλώσσας μηχανής από έναν **συμβολομεταφραστή** (assembler), μία διαδικασία που μετατρέπει τον κώδικα σε άμεσα εκτελέσιμο από τον επεξεργαστή. Ο συμβολομεταφραστής δεν είναι παρά ένα πρόγραμμα που εκτελεί αυτήν τη διαδικασία, δεχόμενο ως είσοδο ένα συμβολικό αρχείο και δίνοντας ως έξοδο ένα αντικειμενικό αρχείο. Η συμβολική γλώσσα και η γλώσσα μηχανής είναι ίδιου επιπέδου και υπάρχει αμφιμονοσήμαντη αντιστοιχία μεταξύ τους, απλώς η συμβολική αποτελείται από χαρακτήρες του λατινικού αλφαβήτου και δεκαεξαδικά ψηφία, ώστε να είναι κάπως κατανοητή από τον άνθρωπο, ενώ η γλώσσα μηχανής συντίθεται αποκλειστικά από δυαδικά ψηφία (bit).

Κατηγορία:Προγραμματισμός
OneRepublic

Οι **OneRepublic** είναι αμερικανικό συγκρότημα της pop rock μουσικής σκηνής. Δημιουργήθηκαν στο Κολοράντο το 2003 και απέκτησαν ευρεία φήμη μετά την κυκλοφορία του σινγκλ *[[Apologize (άλμπουμ)|Apologize]]*, που σημείωσε μεγάλη επιτυχία διεθνώς.

## Ιστορία
### Αρχική καριέρα
Από το καλοκαίρι του 2006, οι OneRepublic κατέχουν σταθερά υψηλή θέση στο MySpace, εξαιτίας της ευρύτατης προβολής στην εν λόγω διαδικτυακή κοινότητα. Ξεκίνησαν από τον τραγουδοποιό και δισκογραφικό παραγωγό Ράιαν Τέντερ και το φίλο του από το Γυμνάσιο Ζακ Φέλκινς, στο Κολοράντο Σπρινγκς. Το 2003 το σχήμα οριστικοποιήθηκε στο Λος Άντζελες με τους Τέντερ, Φέλκινς, Ντριου Μπράουν, Έντι Φίσερ και Τιμ Μάιερς. Υπέγραψαν συμβόλαιο με την Columbia Records και το 2005 μπήκαν στο στούντιο με τον παραγωγό Γκρεγκ Γουέλς και ηχοχράφησε 2 τραγούδια με τον Τέντερ. Εν συνεχεία το συγκρότημα πήγε στην Interscope Records/Mosley Music Group. Το 2007 ο Τιμ Μάιερς έφυγε από το συγκρότημα και αντικαταστάθηκε από τον Μπρεντ Κατσλ.

### 2007: "Apologize" και παρθενικό άλμπουμ
Το πρώτο τους τραγούδι "Apologize" παρουσιάστηκε στο άλμπουμ του Timbaland' το 2007 με τίτλο *Shock Value*. Το τραγούδι κυκλοφόρησε ως σινγκλ στο πρώτο άλμπουμ του συγκροτήματος *Dreaming Out Loud *. Το σινγκλ έγινε τρεις φορές πλατινένιο (πουλώντας 3 εκατομμύρια αντίτυπα μόνο στις ΗΠΑ και πάνω από 1 εκατομμύριο πωλήσεις παγκοσμίως, ως τον Απρίλιο του 2008). Αναρριχήθηκε στην τρίτη θέση στο U.K. Official Top 40 Week στις 1 Νοεμβρίου του 2007.

Τους επόμενους μήνες το συγκρότημα έπαιξε ζωντανά τραγούδια, τα οποία περιέχονται στον πρώτο τους δίσκο. Το επόμενό τους σινγκλ ήταν το "Stop and Stare" , το οποίο έπαιξαν στο τηλεοπτικό πρόγραμμα της Αυστραλίας *So You Think You Can Dance* στις 7 Απριλίου του 2008.

Το πρώτο άλμπουμ κυκλοφόρησε με τίτλο *Dreaming Out Loud* κυκλοφόρησε στις 20 Νοεμβρίου του 2007 στις ΗΠΑ και έγινε χρυσό από τη RIAA. Το άλμπουμ κυκλοφόρησε στις αρχές του 2008 σε Αυστραλία και Νέα Ζηλανδία και στους επόμενους μήνες κυκλοφόρησε σταδιακά και στις υπόλοιπες χώρες στον κόσμο. Στο άλμπουμ περιέχεται το επίσημο remix του σινγκλ "Apologize" με συμμετοχή του Timbaland, το οποίο ανέβηκε στην πρώτη θέση σε δεκάδες χώρες και ήταν για 14 μη συνεχείς εβδομάδες στην πρώτη θέση στο United World Chart και έγινε τρεις φορές πλατινένιο.

## Μέλη
**Τρέχοντα**
* Ράιαν Τέντερ - τραγούδι, κιθάρα, πιάνο
* Ζακ Φέλκινς - κιθάρα, φωνητικά
* Έντι Φίσερ - τύμπανα, κρουστά
* Μπρεντ Κατσλ - μπάσο, τσέλο, φωνητικά, πλήκτρα
* Ντριου Μπράουν - κιθάρα

**Πρώην**
* Τιμ Μάιερς - μπάσο κιθάρα

## Δισκογραφία
**Στούντιο άλμπουμς**

**Singles**

## Άλλα τραγούδια σε κατάλογο

## Βιντεοκλίπ

## Παραπομπές


## Εξωτερικοί σύνδεσμοι

* Επίσημη ιστοσελίδα
* Συνέντευξη των OneRepublic στο ilikemusic.com, Νοέμβριος 2007

Κατηγορία:Αμερικανικά pop rock συγκροτήματα
Hotmail

To **Windows Live Hotmail** (προηγουμένως γνωστό ως **MSN Hotmail** και **Hotmail**) είναι μια δωρεάν υπηρεσία ηλεκτρονικού ταχυδρομείου στο διαδίκτυο της οικογένειας υπηρεσιών Windows Live από τη Microsoft. Πρωτοδημιουργήθηκε από τον Jack Smith και τον Sabeer Bhatia και κυκλοφόρησε το 1996. Ήταν μία από τις πρώτες δωρεάν υπηρεσίες ηλεκτρονικού ταχυδρομείου. Το Hotmail περιήλθε το 1997 στην κατοχή της Microsoft.

Η τωρινή έκδοση ανακοινώθηκε επίσημα την 1η Νοεμβρίου του 2005 σαν ενημέρωση του ήδη υπάρχοντος MSN Hotmail. Μετά από μια δοκιμαστική περίοδο, κυκλοφόρησε σε ήδη υπάρχοντες χρήστες του Hotmail στην Ολλανδία στις 9 Νοεμβρίου του 2006, ενώ κυκλοφόρησε παγκοσμίως στις 7 Μαΐου του 2007.

Διαθέτει αποθηκευτικό χώρο 5 GB, χαρακτηριστικά ασφαλείας, τεχνολογία Ajax και συνεργάζεται με το Windows Live Messenger, τα Spaces, το Ημερολόγιο του Windows Live και τις Επαφές του Windows Live. Φιλοξενεί περίπου 250 εκατομμύρια χρήστες παγκοσμίως και διατίθεται σε 35 διαφορετικές γλώσσες.

## Γλώσσες

Το Hotmail διατίθεται στις παρακάτω γλώσσες: αραβικά, βουλγαρικά, κινέζικα (παραδοσιακά και απλοποιημένα), κροατικά, τσέχικά, δανικά, αγγλικά, εσθονικά, φινλανδικά, γαλλικά, γερμανικά, ελληνικά, εβραϊκά, ουγγρικά, ιαπωνικά, ιταλικά, κορεατικά, λετονικά, λιθουανικά, νορβηγικά, πολωνικά, πορτογαλικά (επίσης πορτογαλικά της Βραζιλίας), ρουμανικά, ρωσικά, σερβικά, σλοβακικά, σλοβενικά, ισπανικά, σουηδικά, τάι, τουρκικά και ουκρανικά. Παρέχεται μερική υποστήριξη για τα αραβικά, τα εβραϊκά, τα ταμίλ και τα ινδικά.

## MSN Hotmail

Το Hotmail ήταν μέρος της οικογένειας υπηρεσιών του MSN πριν να εισέλθει στην οικογένεια υπηρεσιών του Windows Live. Η είσοδος στο MSN Hotmail ήταν δυνατή ενόσω το Windows Live Hotmail βρισκόταν σε ανάπτυξη και ήταν διαθέσιμες και οι δύο υπηρεσίες. Από την επίσημη κυκλοφορία του Windows Live Hotmail, οι χρήστες αναγκάζονται να αναβαθμίσουν σε αυτό.

## Αναφορές


## Εξωτερικοί σύνδεσμοι
* Hotmail
* Επίσημο ιστολόγιο (Αγγλικά)
* Microsoft Office Outlook Connector (Αγγλικά)



Κατηγορία:Microsoft
Κατηγορία:Windows Live
Κατηγορία:Υπηρεσίες Αλληλογραφίας
Αντώνης Χρηστέας

Ο **Αντώνης Χρηστέας** (1 Φεβρουαρίου 1937 - 9 Οκτωβρίου 2011) ήταν Έλληνας καλαθοσφαιριστής και προπονητής.

## Καλαθοσφαιριστής
Ξεκίνησε να αγωνίζεται στον Πανελλήνιο το 1955. Τη χρονιά εκείνη ήταν ο κορυφαίος σκόρερ της ομάδας η οποία κατέκτησε το πρωτάθλημα με μέσο όρο 84 πόντους διαφορά ανά αγώνα.https://web.archive.org/web/20110120230856/http://www.panellinios-bc.gr/homeDetail/0,4625,7,00.html Το 1957 κατέκτησε και πάλι το πρωτάθλημα με τον Πανελλήνιο.

Στη συνέχεια αγωνίστηκε στην ΑΕΚ και κατέκτησε 6 πρωταθλήματα Ελλάδας (1963, 1964, 1965, 1966, 1968, 1970). Επίσης κατέκτησε το Κύπελλο Κυπελλούχων το 1968 και συμμετείχε στο φάιναλ φορ του κυπέλλου πρωταθλητριών το 1966. Στην κατάκτηση του Κυπέλλου Κυπελλούχων ήταν ο μεγαλύτερος σε ηλικία από όλους και προσέφερε ως ο αναπληρωματικός που ερχόταν από τον πάγκο και βοηθούσε με την εμπειρία του την κατάλληλη στιγμή.

Με την εθνική Ελλάδος αγωνίστηκε σε 30 αγώνες και σημείωσε 397 πόντους (13,2 μ.ο.). Συμμετείχε στο Ευρωμπάσκετ 1961.

## Προπονητής
Έχει αναλάβει προπονητής των Εθνικών ομάδων Εφήβων, Ελπίδων και Παίδων. Σημαντική ήταν η προσφορά του και από τη θέση του βοηθού προπονητή καθώς έχει συμβάλει την κατάκτηση του χρυσού μεταλλίου στο Μουντομπάσκετ εφήβων το 1995, ενώ κέρδισε και χάλκινο μετάλλιο στο Ευρωμπάσκετ εφήβων το 2000, ασημένιο μετάλλιο στο Ευρωμπάσκετ παίδων το 1991, χρυσό μετάλλιο στο Ευρωμπάσκετ παίδων το 1993 και το χάλκινο μετάλλιο στο Ευρωμπάσκετ παίδων το 1995.

## Παραπομπές


## Εξωτερικοί σύνδεσμοι
* 
* basketpedya.com
* Πανελλήνιος 
* ΕΟΚ προπονητής 
* Μεγάλες ελπίδες του ελληνικού μπάσκετ Αθλητική Ηχώ 27/2/1955 σελ.3-4

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Τρίτωνα Αθηνών
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Κατηγορία:Καλαθοσφαιριστές Ευρωμπάσκετ 1961
Θέμης Χολέβας

Ο **Θεμιστοκλής (Θέμης) Χολέβας** (12 Ιουλίου 1926 – 29 Δεκεμβρίου 2007) ήταν Έλληνας καλαθοσφαιριστής και αθλητής του στίβου.

## Καριέρα αθλητή
Αγωνιζόταν στη θέση του σέντερ με ύψος 1,88. Αγωνίστηκε στην ομάδα καλαθοσφαίρισης του Πανελληνίου από το 1945 έως το 1958. Ήταν ο συνδετικός κρίκος της παλαιάς γενιάς και αυτής που ανέδειξε την «Χρυσή Πεντάδα» της οποίας και ήταν μέλος και αρχηγός της. Κατέκτησε 3 πρωταθλήματα Ελλάδας (1953, 1955, 1957). Το 1953 ο Πανελλήνιος κατέκτησε το πρωτάθλημα χωρίς ήττα, ενώ το 1955 με 84 πόντους μέσο όρο ανά αγώνα που ήταν ρεκόρ για την εποχή εκείνη.

Ηταν αρχηγός της εθνικής Ελλάδος με τη φανέλα της οποίας αγωνίστηκε σε 23 αγώνες και σημείωσε 84 πόντους. Συμμετείχε στο Ευρωμπάσκετ 1951, στους Μεσογειακούς Αγώνες 1951 και 1955 και στους θερινούς Ολυμπιακούς Αγώνες του Ελσίνκι το 1952.

## Καριέρα προπονητή
Τη σεζόν 1965-66 που η ΑΕΚ αναδείχθηκε πρωταθλήτρια Ελλάδας για 4η συνεχόμενη χρονιά, διετέλεσε προπονητής της όπως και ο Μίσσας Πανταζόπουλος. Ήταν προπονητής της Εθνικής Ελλάδος στους Μεσογειακούς Αγώνες το 1971 και στους Βαλκανικούς Αγώνες το 1982. Υπήρξε πρόεδρος και ιδρυτικό μέλος του Συνδέσμου Ελλήνων Προπονητών Καλαθοσφαιρησης (ΣΕΠΚ).Έχει διατελέσει προπονητής στον ΟΣΦΠ, ΑΕΚ, Μαρούσι, Ηλυσιακό, Πανελλήνιο ΓΣ, Ολυμπιάδα '73  κ.α.

## Παραπομπές


## Εξωτερικοί σύνδεσμοι
* 
*ΣΕΓΑΣ 
*ΕΟΚ προπονητής
*Αφιέρωμα ant1online.gr
*Αφιέρωμα contra.gr

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανελληνίου
Κατηγορία:Σέντερ
Κατηγορία:Καλαθοσφαιριστές στους Μεσογειακούς Αγώνες 1951
Κατηγορία:Καλαθοσφαιριστές στους Μεσογειακούς Αγώνες 1955
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Κώστας Παπαδήμας

Ο **Κώστας Παπαδήμας** (1932 - 22 Μαΐου 2021) ήταν Έλληνας καλαθοσφαιριστής. Έχει ύψος 1.87 και αγωνίζονταν κυρίως στην θέση του αριστερού ελ-σμόλ φόργουοντ. Παράλληλα ασχολούνταν και με άλλα αθλήματα, κυρίως με τον στίβο.

Αγωνίστηκε στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας». Κατέκτησε 3 πρωταθλήματα Ελλάδας (1953, 1955, 1957). Το 1953 κατέκτησε το πρωτάθλημα χωρίς ήττα ενώ το 1955 με διαφορά 84 πόντους μέσο όρο.https://web.archive.org/web/20110120230856/http://www.panellinios-bc.gr/homeDetail/0,4625,7,00.html

Με την εθνική Ελλάδος σε 17 αγώνες και σημείωσε 104 πόντους. Συμμετείχε στους Μεσογειακούς Αγώνες 1951 και 1955 και στην Ολυμπιάδα του 1952.

Έφυγε από την ζωή στις 22 Μαΐου 2021, σε ηλικία 89 ετών.  

## Εξωτερικοί σύνδεσμοι
* 
*ΣΕΓΑΣ 

 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές στους Μεσογειακούς Αγώνες 1951
Κατηγορία:Καλαθοσφαιριστές στους Μεσογειακούς Αγώνες 1955
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Παναγιώτης Μανιάς

Ο **Παναγιώτης Μανιάς**  (1933-2020) ήταν Έλληνας πρώην καλαθοσφαιριστής και αθλητής του στίβου, γεννημένος στην Αθήνα.

Αγωνίστηκε στο φημισμένο κολέγιο UCLA, παράλληλα με τις σπουδές του, και στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας» της δεκαετίας του 1950. Είχε ύψος 1,89 μέτρα και αγωνίζονταν κυρίως, στην θέση του ελ - σημερινός όρος: σμολ φόργουορντ, φημίζονταν για την ταχύτητα του, το πολύ μακρινό και υψηλό άλμα του, την ευστροφία του  μέσα στο γήπεδο, και τις  πολύ γρήγορες αντιδράσεις  του. Διέθετε καλό σουτ,  ενώ το ατού του ήταν ο  αιφνιαδιασμός. Κατέκτησε 3 πρωταθλήματα Ελλάδας (1953, 1955, 1957). Το 1953 και το 1955,  κατέκτησε το πρωτάθλημα  χωρίς ήττα. Η ομάδα του Πανελληνίου το 1955 κέρδισε το πρωτάθλημα  Ελλάδος με 84 πόντους κατά μέσο όρο, έναντι των αντιπάλων. Χαρακτηριστική  ήταν η άνετη νίκη στον τελευταίο αγώνα, απέναντι  στην πανίσχυρη ομάδα του Παναθηναϊκού με 105 - 74  στις 24/09/1955. Έχει  κατακτήσει την πρώτη θέση σε διάφορα ευρωπαικά και ελληνικά τουρνουά, όπως το τουρνουά του Σαν Ρέμο, και  το το τουρνουά των Βρυξελλών, με αντιπάλους μεγάλες ομάδες της εποχής, όπως Ρεάλ Μαδρίτης, η Ολίμπια Μιλάνο και άλλες. Ο Παναγιώτης Μανιάς   εγκατέλειψε σχετικά   νωρίς την ενεργό του δράση  σε ηλικία 25 ετών περίπου, καθώς στις αρχές του  1957, έφυγε για τις  Η.Π.Α. για σπουδές,  όπου και παρέμεινε έως το  1970. Ενδιάμεσα στα 1957  επέστρεψε στην Ελλάδα, και  βοήθησε τον Πανελλήνιο  στην κατάκτηση του  πρωταθλήματος.

Με την Εθνική Ελλάδος σε 24 αγώνες και σημείωσε 183 πόντους (7,6 μ.ο.). Συμμετείχε στο   Ευρωμπάσκετ 1951, στους Μεσογειακούς Αγώνες 1951 και 1955 και στην Ολυμπιάδα του 1952. 

Αργότερα υπήρξε μέλος της εθνικής ομάδας και στο αγώνισμα του μπριτζ, μετά  απο την επιστροφή του στην Ελλάδα, παίρνοντας μέρος σε δύο Ολυμπιάδες, το 1976 και  το 1980 ενώ αρχικά διακρίθηκε και ως αθλητής στίβου, στο άλμα εις ύψος, με πάνω από  1,90, και στο άλμα εις  μήκος

Στις 8 Ιουλίου του 2020, βρέθηκε νεκρός σε παραλία. Αναγνωρίστηκε από την κόρη του και ο θάνατός του οφείλεται σε πνιγμό.

## Παραπομπές


## Εξωτερικοί σύνδεσμοι
*  
* Παναγιώτης Μανιάς, στην ιστοσελίδα του ΣΕΓΑΣ 
* Παναγιώτης Μανιάς, στην ιστοσελίδα της παγκόσμιας ομοσπονδίας μπριτζ

 

Κατηγορία:Έλληνες αθλητές του άλματος εις ύψος
Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανελληνίου
Κατηγορία:Έλληνες παίκτες του Μπριτζ
Κατηγορία:Καλαθοσφαιριστές στους Μεσογειακούς Αγώνες 1951
Κατηγορία:Καλαθοσφαιριστές στους Μεσογειακούς Αγώνες 1955
Κατηγορία:Έλληνες αθλητές του άλματος εις μήκος
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Μίμης Στεφανίδης

Ο **Μίμης Στεφανίδης** (πραγματικό όνομα: **Δημήτρης Στεφανίδης**) (28 Οκτωβρίου 1931, Κυψέλη) είναι Έλληνας πρώην καλαθοσφαιριστής. Έχει ύψος 1.83, και αγωνιζόταν κυρίως στην θέση του σούτινγκ γκάρντ.

## Καριέρα
Αγωνίστηκε στην ομάδα καλαθοσφαίρισης του Πανελληνίου και ήταν μέλος της «Χρυσής Πεντάδας». Κατέκτησε 3 πρωταθλήματα Ελλάδας (1953, 1955, 1957) Το 1955 κατέκτησε το πρωτάθλημα χωρίς ήττα. Ταυτόχρονα κατέκτησε και πολλά διεθνή και εγχώρια τουρνουά της εποχής  απέναντι σε πανίσχυρες ευρωπαικές ομάδες της εποχής.

Το 1955 - 1956 αγωνίζονταν στην Ολίμπια Μιλάνου (Μπορλέτι Μιλάνο και Σίμενταλ Μιλάνο) και 1956 - 1957 στη Ρέγιερ Βενετίας. Το 1957 επέστρεψε στην Ελλάδα και κατέκτησε το πρωτάθλημα αγωνιζόμενος με τον Πανελλήνιο. Το 1960 συνέχισε την καριέρα του στην Ολύμπια Μιλάνο (Σίμενταλ  Μιλάνο). Η ομάδα του Μιλάνου τιμητικά  απέσυρε το  Νο 7, του μεγάλου αυτού  σκόρερ, αφού  ήταν πρώτος σκόρερ στο πρωτάθλημα Ιταλίας, στην πρώτη σεζόν. 

Με την εθνική Ελλάδος σε 33 αγώνες και σημείωσε 253 πόντους (7,7 μ.ο.). Συμμετείχε στο Ευρωμπάσκετ 1951, στους Μεσογειακούς Αγώνες 1951 και 1955 και στην Ολυμπιάδα του 1952. 

Έχει υπάρξει προπονητής του Ολυμπιακού, του Παναθηναϊκού, του Παγκρατίου, του Σπόρτιγκ και του Πανελληνίου. Ήταν προπονητής του Παναθηναϊκού κατά τον πρώτο ευρωπαϊκό αγώνα της ομάδας του ΠΑΟ στις 9 Δεκεμβρίου του 1961. 

Επίσης υπήρξε πρόεδρος της Ομοσπονδίας Αντισφαίρισης και μέλος της Ολυμπιακής Επιτροπής. 

## Προσωπική ζωή
Είναι πατέρας της δημοσιογράφου Τατιάνας Στεφανίδου.

## Παραπομπές


## Εξωτερικοί σύνδεσμοι
* 
*ΣΕΓΑΣ
*Αφιέρωμα στο Μίμη Στεφανίδη betsmart.gr 
*Τα αστέρια του Πανελληνίου

 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Ρέγιερ Βενέτσια
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης Παγκρατίου
Κατηγορία:Καλαθοσφαιριστές στους Μεσογειακούς Αγώνες 1951
Κατηγορία:Καλαθοσφαιριστές στους Μεσογειακούς Αγώνες 1955
Κατηγορία:Καλαθοσφαιριστές στους Θερινούς Ολυμπιακούς Αγώνες 1952
Λευκή ελάτη

μικρογραφία|''Abies alba''

Η **λευκή ελάτη** (*Abies alba*, *Ελάτη η λευκή*, syn. *A. pectinata*) είναι ένα από τα τρία είδη ελάτης που συναντώνται στην Ελλάδα. Ονομάζεται έτσι λόγω του γκριζόλευκου χρώματος τού κορμού της.

## Περιγραφή
μικρογραφία|250px|Λευκή ελάτη (''Abies alba'')
Φτάνει σε ύψος τα 30 με 50 μέτρα, μερικές φορές μέχρι και 60 μέτρα, ενώ στην ηλικία μπορεί να φτάσει τα 500 με 600 χρόνια. Η κόμη έχει σχήμα άλλοτε ψηλό και λιγνό που συναντάται στην νότια Ευρώπη, και άλλοτε πυραμιδοειδές στις περιοχές των Άλπεων.
μικρογραφία|250px|Λευκή ελάτη (''Abies alba''), κλαδί την εποχή της άνοιξης.
Τα κλαδιά του λευκού έλατου έχουν χρώμα γκριζοκίτρινο με αραιές μικρές σκουροπράσινες βελόνες. Όταν το δέντρο είναι ακόμα μικρό, τα φρέσκα κλαριά έχουν γυαλιστερή ελαφρά γκριζωπή απόχρωση. Τα κλαδιά στην κορυφή του δέντρου παρουσιάζουν μια ελαφριά κάμψη προς τα επάνω. Οι βελόνες του έχουν μήκος δύο με τρία εκατοστά και πάχος δύο με τρία χιλιοστά.

## Παραπομπές


## Εξωτερικοί σύνδεσμοι

* https://web.archive.org/web/20070928165100/http://www.weisstanne.de/de/index.php

Κατηγορία:Δέντρα
Κατηγορία:Πευκοειδή
Κατηγορία:Ευρωπαϊκή χλωρίδα
Αραχίδα

Η **αραχίδα** είναι ποώδες μονοετές ή διετές φυτό της οικογένειας των Κυαμοειδών (Fabaceae). Το γένος *Αραχίς* (επιστ. ονομ. *Arachis*) περιλαμβάνει εννέα συνολικά είδη, με αντιπροσωπευτικότερο την *[[Αραχίδα η υπόγειος|Αραχίδα την υπόγειο]]* ή κοινά **αράπικο φιστίκι** (στην Κύπρο λέγεται **φουστουκούδι**). Καλλιεργείται σε μεγάλη έκταση στην Ινδία και σε χώρες της αφρικανικής ηπείρου κυρίως για τα σπέρματά της που περιέχουν έλαιο.

## Περιγραφή
Πρόκειται για πόα με όρθιο ή έρποντα βλαστό και εναλλασσόμενα φύλλα, σύνθετα, που έχουν δύο ζεύγη φυλλαρίων. Τα άνθη είναι κίτρινα με κόκκινες ραβδώσεις. Ο καρπός είναι λοβός ή χέδρωπας. Πολλαπλασιάζεται με σπέρματα. Ευδοκιμεί σε θερμά κλίματα.

## Ιστορικά στοιχεία
Το φυτό κατάγεται από τη Βραζιλία. Εκεί μεταφέρθηκε και αρχικά καλλιεργήθηκε στην Αφρική από εμπόρους των Νέγρων για τη διατροφή των τελευταίων στο ταξίδι από Αφρική στην Αμερική. Η ποικιλία που καλλιεργείται σήμερα προήλθε έπειτα από συνεχή επιλογή ενός αυτοφυούς είδους της Βραζιλίας. Σταδιακά η καλλιέργειά της επεκτάθηκε σε θερμά κλίματα σε όλο τον κόσμο. Η κυριότερη χώρα παραγωγής είναι η Κίνα (40% της παγκόσμιας παραγωγής). Ακολουθούν η Ινδία, η Νιγηρία, οι Η.Π.Α., η Ινδονησία, το Σουδάν, η Αργεντινή κ.ά. Στην Ελλάδα η καλλιέργεια της αναπτύσσεται σε περιορισμενο βαθμό (περίπου 45,000 στρέμματα), αν και σε αρκετά μέρη όπως στην Μεσσηνία, στον Αλμυρό και στις Σέρρες.

## Διατροφικά χαρακτηριστικά
Η περιεκτικότητα των σπερμάτων σε έλαιο ανέρχεται μέχρι και 48% , σε πρωτεΐνη έως και 30%. Είναι πλούσια σε άλατα φωσφόρου ενώ είναι εξαίρετα αφού περιέχουν βιταμίνες όπως είναι η θειαμίνη και η ριβοφλαβίνη καθώς και η νιασίνη, κυστίνη.

## Οι καρποί
Ο καρπός μετά απο την συλλογή του, υπόκειται σε αποφλοίωση - σπάσιμο. Από τους σπόρους παράγεται εδώδιμο έλαιο υψηλής θρεπτικής αξίας (φιστικέλαιο), αλλά και το φιστικοβούτυρο (ένα είδος βουτύρου). Επίσης καβουρδισμένοι οι σπόροι καταναλώνονται ως ξηροί καρποί, ενώ με κατάλληλη επεξεργασία δίνουν ένα υποκατάστατο του κακάου που χρησιμοποιείται στη ζαχαροπλαστική. Επιπλέον, τα υποπροϊόντα της κατεργασίας των σπόρων θεωρούνται εξαιρετική ζωοτροφή, όπως και τα φύλλα του φυτού.

## Βιβλιογραφία
**Φυτολογία*, Εκπαιδευτική Ελληνική Εγκυκλοπαίδεια, Εκδοτική Αθηνών.

## Εξωτερικοί σύνδεσμοι

* Καλλιέργεια φιστικιού, συγκομιδή και παγκόσμια κατάταξη παραγωγής 
* [Καλλιέργεια αραχίδας (φυστίκι αράπικο)](http://www.agrocapital.gr/Category/Kalliergies/Article/15055/kalliergeia-arachidas-(fystiki-arapiko))
* Υψηλά κέρδη από το ελληνικό αράπικο φιστίκι
* Καλλιέργεια αραχίδας

Κατηγορία:Κυαμοειδή
Κατηγορία:Χεδρωπά
Κατηγορία:Χλωρίδα της Νότιας Αμερικής
Κατηγορία:Κάρυα και ελαιούχοι σπόροι
Μίσσας Πανταζόπουλος

Ο **Μίσσας Πανταζόπουλος** (Μιχάλης Πανταζόπουλος, 1924 - 25 Απριλίου 2006) ήταν Έλληνας αθλητής και προπονητής της καλαθοσφαίρισης. 
 
## Καριέρα αθλητή
Υπήρξε αθλητής του Πανελληνίου με τον οποίο αναδείχθηκε πρωταθλητής το 1939 και το 1940. Μεταπολεμικά αγωνίστηκε στον Παναθηναϊκό και κατέκτησε ως παίκτης-προπονητής 3 πρωταθλήματα Ελλάδος (1946, 1947, 1950) και 2 πρωταθλήματα Αθηνών - Πειραιά (1947, 1950). Υπήρξε κορυφαίος αμυντικός. Αγωνίστηκε με την Εθνική Ελλάδος σε 9 αγώνες και κατέκτησε το χάλκινο μετάλλιο στο Ευρωμπάσκετ 1949. 

## Καριέρα προπονητή
Το 1951 κατέκτησε ως προπονητής του ΠΑΟ το πρωτάθλημα Ελλάδος. Καθοδήγησε την Εθνική Ελλάδος το διάστημμα 1956-1969 σε 40 αγώνες σημειώνοντας 20 νίκες και 20 ήττες), ενώ συμμετείχε στο Ευρωμπάσκετ του 1967 στη Φινλανδία, στους Μεσογειακούς Αγώνες του 1967 και στα Βαλκανικά πρωταθλήματα 1968 και 1969.
 
Υπήρξε επιτυχημένος προπονητής της ΑΕΚ καθώς κατέκτησε 4 πρωταθλήματα (1963, 1964, 1965, 1966).

## Τίτλοι
### Αθλητής
* 5 Πρωταθλήματα Ελλάδος: 1939, 1940, 1946, 1947, 1950 
* 2 Πρωταθλήματα Αθηνών - Πειραιά: 1947, 1950

### Προπονητής
* 8 Πρωταθλήματα Ελλάδος: 1946, 1947, 1950, 1951, 1963, 1964, 1965, 1966

## Παραπομπές


## Εξωτερικοί σύνδεσμοι
* 
*ΕΟΚ προπονητής Εθνικής

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παναθηναϊκού
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Παναθηναϊκού
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Εθνικής Ελλάδας
Κατηγορία:Καλαθοσφαιριστές Ευρωμπάσκετ 1949
Λεωνίδας Πύργος

Ο **Λεωνίδας Πύργος** (1874, Μαντίνεια Αρκαδίας) ήταν Έλληνας αθλητής ξιφασκίας. Ήταν ο πρώτος Έλληνας που έλαβε χρυσό μετάλλιο σε Ολυμπιακούς αγώνες της εποχής μας. Ήταν γιος του οπλοδιδάσκαλου Νικολάου Πύργου.
## Βιογραφία
Ο Πύργος κέρδισε στην ξιφασκία μεταξύ οπλοδιδασκάλων των Ολυμπιακών αγώνων του 1896 που διοργανώθηκαν στην Αθήνα. Ο αγώνας έγινε στις 7 Απριλίου στο Ζάππειο μέγαρο με μικρή συμμετοχή κοινού και για τον λόγο αυτό η νίκη του Πύργου δεν έγινε ευρύτερα γνωστή. Εκτός αυτού έλαβε μέρος ο ανταγωνιστής του, ο Γάλλος Ζαν Περονέ που τότε ήταν παγκόσμιος πρωταθλητής. Ο Πύργος κέρδισε 3:1. Μετά την νίκη, οι Έλληνες θεατές τον πήραν στους ώμους και τον γύριζαν στους δρόμους της Αθήνας πανηγυρίζοντας.

Αργότερα, ο Πύργος έγραψε εγχειρίδια για το άθλημα της ξιφασκίας και υπήρξε εκπαιδευτής.

## Παραπομπές



Κατηγορία:Έλληνες αθλητές της ξιφασκίας
Κατηγορία:Έλληνες χρυσοί Ολυμπιονίκες
Κατηγορία:Ξιφομάχοι στους Θερινούς Ολυμπιακούς Αγώνες 1896